

*Výbor Národnej rady Slovenskej republiky*

 *pre kultúru a médiá*

Bratislava 15. apríla 2025

 KNR-VKM-4434/2025

#### VOĽBA ČLENOV RADY PRE MEDIÁLNE SLUŽBY

#### VÝZVA

Výbor Národnej rady Slovenskej republiky pre kultúru a médiá oznamuje, že podľa
ustanovení § 117 ods. 1 písm. a) zákona č. 264/2022 Z. z. o mediálnych službách (ďalej len „ZMS“), skončilo funkčné obdobie jednej členke Rady pre mediálne služby (ďalej len „rada“) dňom 15. decembra 2024 a dvom členom rady skončilo funkčné obdobie dňom 26. januára 2025. V záujme zachovania kontinuity výkonu zákonných kompetencií rady je potrebné zvoliť troch členov. Keďže na 33. schôdzi Národnej rady Slovenskej republiky nebol nikto zvolený, je potrebné vykonať novú voľbu.

 Podľa ustanovenia § 114 ods. 3 ZMS môžu návrhy kandidátov na členov rady predkladať profesijné inštitúcie a občianske združenia pôsobiace v oblasti médií, kultúry, vedy, vzdelávania alebo športu, registrované cirkvi a náboženské spoločnostia občianske združenia občanov so zdravotným postihnutím prostredníctvom poradného orgánu vlády Slovenskej republiky pre problematiku občanov so zdravotným postihnutím.

 Navrhovaní kandidáti musia spĺňať podmienky stanovené ústavným zákonom
č. 357/2004 Z. z. o ochrane verejného záujmu pri výkone funkcií verejných funkcionárov (čl. 5) a ustanoveniami ZMS (§ 115). Pre posúdenie a voľbu kandidátov Národnou radou Slovenskej republiky je potrebné, aby Vaše návrhy zaslané so **sprievodným listom navrhovateľa** obsahovali **meno a priezvisko kandidáta, titul, dátum narodenia, bydlisko, vzdelanie, adresu zamestnávateľa, funkciu v  zamestnaní, telefonický kontakt,** **štruktúrovaný životopis**, **čestné vyhlásenie kandidáta** o splnení podmienok podľa ustanovení § 115 ods. 2 a 3 ZMS, **súhlas s kandidatúrou** a **súhlas so spracúvaním, sprístupnením a zverejňovaním osobných údajov** podľa zákona č. 18/2018 Z. z. o ochrane osobných údajov.

 **Údaje potrebné k získaniu výpisu z registra trestov:** meno, priezvisko aj rodné; pôvodné meno alebo priezvisko, ak došlo k zmene mena alebo zmene priezviska, dátum narodenia, rodné číslo, miesto a okres narodenia, štát narodenia, adresu trvalého pobytu; štátne občianstvo; druh a číslo dokladu totožnosti; pohlavie; meno, priezvisko a rodné priezvisko rodičov.

Návrhy kandidátov na členov rady **spolu s požadovanými prílohami** je potrebné doručiť na adresu **Výboru Národnej rady Slovenskej republiky pre kultúru a médiá, Nám. A. Dubčeka 1, 812 80 Bratislava** v uzatvorenej obálke s označením **„Voľba členov Rady pre mediálne služby“ v lehote do 15. mája 2025 najneskôr do** **16. hodiny.** Návrhy kandidátov, ktoré budú doručené po uvedenom termíne, nebudú zaradené do voľby členov rady.

 Roman Michelko, v. r.

predseda Výboru Národnej rady Slovenskej republiky

pre kultúru a médiá

Príloha: informácia o spracúvaní osobných údajov

INFORMÁCIA O SPRACÚVANÍ OSOBNÝCH ÚDAJOV

prevádzkovateľom Kancelária Národnej rady Slovenskej republiky, rozpočtová organizácia

vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať listovou zásielkou na adrese: Kancelária NR SR, osobný úrad, Námestie Alexandra Dubčeka č. 1, 812 080 Bratislava.

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy zodpovednaosoba@nrsr.sk.

**PODMIENKY SPRACÚVANIA OSOBNÝCH ÚDAJOV**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA OSOBNÝCH ÚDAJOV*  |  *Voľba členov Rady pre mediálne služby*  |
| ***PRÁVNY ZÁKLAD SPRACÚVANIA*** | * *ustanovenia zákona č. 357/2004 Z. z. o ochrane verejného záujmu pri výkone funkcií verejných funkcionárov,*
* *ustanovenia zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách)*
 |
| ***OPRÁVNENÝ ZÁUJEM PRE SPRACÚVANIE*** |  *NIE* |
| ***KATEGÓRIE SPRACÚVANÝCH OSOBNÝCH ÚDAJOV*** | * *bežné osobné údaje v rozsahu: meno a priezvisko, titul, dátum narodenia, adresu trvalého pobytu, vzdelanie, adresu zamestnávateľa, funkciu v zamestnaní, telefonický kontakt,*
* *osobné údaje o uznaní viny za spáchanie trestného činu alebo priestupku v rozsahu registra trestov*
 |
| ***UVIESŤ Z AKÉHO ZDROJA ZÍSKAL PREVÁDZKOVATEĽ OSOBNÉ ÚDAJE***  |  *Priamo od dotknutej osoby* |
| ***PRÍJEMCOVIA - SUBJEKTY, KTORÍ MAJÚ PRÍSTUP K OSOBNÝM ÚDAJOM*** | * *orgány verejnej moci*
* *subjekty - podľa prístupu k webovému sídlu NR SR,*

*K NR SR*  |
| ***DOBA UCHOVÁVANIA OSOBNÝCH ÚDAJOV*** |  *Po dobu upravenú Registratúrnym poriadkom*  |
| ***PRENOS OSOBNÝCH ÚDAJOV DO TRETEJ KRAJINY3 ALEBO MEDZINÁRODNEJ ORGANIZÁCII*** |  *NIE* |
| ***AUTOMATIZOVANÉ ROZHODOVANIE ZALOŽENÉ VÝHRADNE NA AUTOMATIZOVANOM SPRACÚVANÍ OSOBNÝCH ÚDAJOV (VRÁTANE PROFILOVANIA)*** |  *NIE* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané Kanceláriou NR SR, má právo od Kancelárie NR SR požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Dotknutá osoba, ktorej osobné údaje sú spracúvané Kanceláriou NR SR, má súčasne právo:

* namietať proti spracúvaniu osobných údajov, ktoré sa jej týkajú a
* právo na prenosnosť týchto údajov.

Ak sú žiadosti dotknutej osoby zjavne neopodstatnené alebo neprimerané, najmä pre ich opakujúcu sa povahu, Kancelária NR SR môže požadovať primeraný poplatok zohľadňujúci administratívne náklady na poskytnutie informácií alebo odmietnuť konať na základe žiadosti.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.

**Ak poskytnutie osobných údajov vyplýva zo zákona, je pre dotknutú osobu poskytnutie povinné.**

**Neposkytnutie osobných údajov Kancelárii NR SR znemožní plnenie zákonnej povinnosti.**

**Poskytovanie osobných údajov je zákonnou povinnosťou. Dotknutá osoba je povinná poskytnúť osobné údaje. V prípade neposkytnutia osobných údajov môže dôjsť k neplneniu povinností prevádzkovateľa vyplývajúcich z platnej právnej úpravy s dotknutou osobou.**

**Dotknutá osoba je povinná poskytovať iba správne a aktuálne osobné údaje a povinná bezodkladne informovať prevádzkovateľa o zmene svojich údajov.**

**V ......................................... dňa ..........................**

**................................................................................**

**Podpis dotknutej osoby, ktorým potvrdzuje oboznámenie sa s informáciou o spracúvaní svojich osobných údajov pred ich spracúvaním prevádzkovateľom Kancelária Národnej rady SR**

**\_\_\_\_\_\_\_\_\_\_\_\_**

 *Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*

*3 Sú to krajiny, ktoré sú mimo EÚ a Európskeho združenia voľného obchodu*